MTÜ NELJA VALLA KOGU
 JUHATUSE KOOSOLEKU PROTOKOLL   	

Hüüru mõisas, 11.11. 2014. a  (kl 17.00-17.15)	 	

Juhatas:	Aule Kikas	
Protokollis:	Anu Altmets	
Osalesid:	juhatuse liikmed Kalle Reiter,  Kaire Nuut,  Anu Altmets,  Avo Sipelgas, Aule Kikas, Arnold Õispuu, Andres Laisk Rene Tammis, Tiit Vahenõmm,  
	
Puudus:	juhatuse liikmed  Indrek Naudi,  Heiki Mikomägi,  Kaido Taberland 	

Päevakord:	
	
1)	Liikmete väljaarvamine tegevusgrupist
2)	Lihtsustatud koras tellitava teenuse tulemuste kinnitamine

1.	Liikmete väljaarvamine tegevusgrupist 
Nabala Põllumajanduse OÜ on esitanud avalduse astumaks välja Nelja Valla Kogust. Äriregistrist on kustutatud MTÜ Looduse Armastuse Koda, mis annab samuti aluse selle organisatsiooni väljaarvamiseks NVK-st
Otsustati arvata välja Nelja Valla Kogu liikmete hulgast Nabala Põllumajanduse OÜ (ettevõtte avalduse alusel) ja MTÜ Looduse Armastuse Koda (registrist kustutatud).
2.	Lihtsustatud koras tellitava teenuse tulemuste kinnitamine
Aule Kikas tegi ülevaate lihtsustatud korras tellitava teenuse, „Leader-tegevusgrupi MTÜ Nelja Valla  Kogu ehk Harku, Kiili, Saku ja Saue valla tegevuspiirkonda hõlmava kohaliku arengu strateegia 2014-2020 koostamine“ hindamiskomisjoni tegevusest. 

Otsustati kiita heaks ja kinnitada lihtsustatud korras hanke läbiviimise protokoll (lisatud käesolevale protokollile), millega tunnistati lihtsustatud hankemenetluses edukaks Cumulus Consulting OÜ pakkumus, kui vastavaks tunnistatud ja majanduslikult soodsaim pakkumus, kogumaksumusega 9600  eurot (ilma käibemaksuta). Aule Kikasel korraldada käsunduslepingu projekti ettevalmistamine ning juhatusele kooskõlastamiseks esitamine.

3.	Informatsioon. 
Jätkuvalt on töös 2013.a Mardilaada kulude väljaselgitamine koostöös HOLiga ning  juhatuse eelmise esimehe Mihkel Puki järelpärimisega seonduvad teemad. Osapooli rahuldava tulemuseni veel jõutud ei ole. Järgmine koosolek toimub 27. novembril 2014. Samal päeval on ka uue perioodi strateegia koostamise juhtrühma esimene kokkusaamine koos Cumulus Consulting OÜ esindajatega. 

Aule Kikas
juhatuse esimees 

Lisa 1

KINNITATUD
Nelja Valla Kogu juhatuse 11. novembri 2014 
koosoleku otsusega 

Lihtsustatud korras tellitava teenuse,
„Leader-tegevusgrupi MTÜ Nelja Valla  Kogu ehk Harku, Kiili, Saku ja Saue valla tegevuspiirkonda hõlmava kohaliku arengu strateegia 2014-2020 koostamine“
hindamiskomisjoni protokoll
	
Komisjoni koosolek toimus 7. novembril 2014 kell 14- 14.45 (Sirge 2, Tallinn)
Hindamiskomisjon: Aule Kikas, Anu Altmets, Kaire Nuut, Rene Tammis, Avo Sipelgas
Pakkumuste laekumise tähtaeg: 7. november 2014 kell 14 (Nelja Valla Kogu büroo, Sirge 2, Tallinn)s, ety
Tähtajaks laekunud pakkumuste esitajad:
1)	Civitta Eesti AS;
2)	Saki Consult OÜ
3)	Cumulus Consulting OÜ
Päevakorras:
1.	Pakkumuste vastavuse kontrollimine, pakkumuste hindamine ja edukaks tunnistamine  
Hankija kontrollib pakkumiste vastavust hankedokumentides esitatud tingimustele. Pakkumus tunnistatakse vastavaks, kui see on kooskõlas hankedokumendis esitatud tingimsutega ja pakkumuses ei esine sisulisi erinevusi haknedokumentides esitatud tingimustest.
Esitaja	CV	Teostatud tööde loend	Hind	Käibemaks	Kokku	Hinnang	
Saki Consult OÜ	jah	jah	12000	2400	14400	Ületab lihtsustatud hanke piiri 	
Cumulus Consulting OÜ	jah	jah	9600	1920	11520	Vastab tingimustele	
Civitta Eesti AS 	jah	jah	9900	1980	11880	Vastab tingimustele	
Komisjon kontrollis pakkumuste vastavust esitatud nõuetele ja leidis, et sisuliselt vastavad pakkumused  esitatud tingimustele, kuid  Saki Konsult OÜ pakkumus ületab lihtsustatud hanke piirmäära.
Hankedokumendi kohaselt on pakkumiskriteeriumiks majanduslikult soodsaim pakkumus.
Otsustamine:  Lihtsustatud hankemenetluse hindamiskomisjon ülalnimetatud koosseisus, vaadanud läbi „Leader-tegevusgrupi MTÜ Nelja Valla  Kogu ehk Harku, Kiili, Saku ja Saue valla tegevuspiirkonda hõlmava kohaliku arengu strateegia 2014-2020 koostamine“  hankedokumendid,  teeb järgmised otsused: 1)Tunnistada lihtsustatud hankemenetluses edukaks Cumulus Consulting OÜ pakkumus, kui vastavaks tunnistatud ja majanduslikult soodsaim pakkumus, kogumaksumusega 9600  eurot (ilma käibemaksuta). 2) Esitada hankeprotokoll kinnitamiseks Nelja Valla Kogu juhatusele.
Aule Kikas 	       Anu Altmets 	  Rene Tammis 	Kaire Nuut 		Avo Sipelgas
/Allkirjad protokollil/